El Govern sosté que Madrid té més morts que Catalunya per la gestió dAyuso El Govern sosté que Madrid té més morts que Catalunya per la gestió dAyuso – El Món\nEl Govern sosté que Madrid té més morts que Catalunya per la gestió dAyuso\nEl secretari general de Salut recorda que s'ha pogut arribar al pic amb 2.000 contagis menys que a la comunitat madrilenya tenint un milió més d'habitants\nRedacció 14/11/2020 10:42 am\nEl secretari general de Salut, Marc Ramentol, ha defensat aquest dissabte la gestió de la pandèmia per part del Govern davant d’aquells que fan comparacions amb la Comunitat de Madrid. En declaracions a RAC1, Ramentol ha posat en dubte “que les coses vagin bé a Madrid”. De fet ha vingut a dir que la gestió d’Isabel Díaz Ayuso ha resultat ser més mortífera que la d’Alba Vergés a Catalunya.\nRamentol ha dit que Catalunya, durant la segona onada, ha tingut “puntualment un pic d’excés de mortalitat, a la segona quinzena d’octubre”. En canvi, “Madrid no, Madrid té un augment significatiu respecte a les sèries històriques, més sostingut”. Esgrimint aquest detall, Ramentol ha qüestionat: “Ha fet bé les coses Madrid?”. El secretari general ha manifestat que el Govern ha acomplert l’objectiu de “salvar més vides” i que no es pot sentir “insatisfet” per la gestió feta.\nRamentol ha explicat que la realitat epidèmica de Madrid és diferent a la de Catalunya. Ha assenyalat que a la comunitat madrilenya la segona onada va arribar a principis de setembre, “i en aquells moments públicament Ayuso es vanagloriava de desistir en el conteniment del creixement epidèmic”.\nEl secretari general ha dit que Ayuso va prendre “la decisió de no contenir i va assolir el pic de contagis a finals de setembre amb 8.000 casos al dia, a partir d’aquí es produeix la davallada progressiva i paral·lelament la pressió assistencial comença a augmentar”. Posteriorment, per la dinàmica del virus i perquè la població pren consciència “es produeix una progressiva davallada de contagis i pressió assistencial, que segons tots els indicadors arriba a una situació d’altiplà i no és fins pocs dies després que comencen a notar certa millora: aquesta és la situació de Madrid quan Catalunya veu que pugen els casos a mitjans d’octubre”. “Madrid va quatre setmanes per davant de nosaltres i les dinàmiques epidèmiques també”, ha afegit.\nRamentol ha afirmat que Catalunya a més a més ha arribat al pic amb 2.000 casos menys diaris de Covid-19 amb un milió més de població i que això ha estat gràcies a l’aplicació de mesures. “L’aplicació de mesures permet arribar a un pic de contagis inferior al de Madrid”, ha reiterat. A més a més, ha afegit, “ens ha costat uns 15 dies arribar al màxim de pressió assistencial i Madrid ha tardat molt més”.\nD’aquesta manera Ramentol ha discrepat de les opinions de l’epidemiòleg Oriol Mitjà que va elogiar la gestió d’Ayuso enfront de la de Vergés. El secretari de Salut Púlbica, Josep Maria Argimon, va assegurar de la seva banda que el de Madrid era un cas que calia estudiar.


El sector de la restauració del territori es mostra esperançat per poder tornar a obrir aquest dilluns - Vallès Visió\nEl sector de la restauració del territori es mostra esperançat per poder tornar a obrir aquest dilluns\nA partir de dilluns començarà el pla d’obertura a Catalunya. Un pla que està dividit en 4 trams. Si els indicadors són bons, s’anirà avançant cada dues setmanes. El primer tram comença dilluns. Es manté el confinament municipal i el toc de queda, però hi ha canvis importants en la restauració. Els Bars i Restaurants podran obrir les seves terrasses. Això si, entre taules hi haurà d’haver una distància de 2 metres i cada taula tindrà una capacitat màxima per a 4 persones, si no es tracta d’un grup bombolla. L’interior estarà limitat al 30 per cent de l’aforament i haurà d’estar ben ventilat. Bars i restaurants podran obrir de 6 del matí a dos quarts de 9 de la nit.\nLa Maftuna Jamolouva va obrir aquest bar-cafeteria a Mollet el dia 28 de setembre. Només va poder atendre els clients a la terrassa i a dins del local uns dies. Ara i després de gairebé un mes podrà tornar a atendre els clients tant a l’interior com a l’exterior del seu negoci.\nAlguns propietaris de bars i restaurants han optat per fer menjar per emportar o bé repartir a domicilis. Una opció que ara continuaran sobretot als caps de setmana. També aquest tancament per alguns propietaris l’han aprofitat per arranjar els seus locals i pintar. Ara, aprofiten els darrers dies per netejar els locals per començar dilluns els serveis.\nPer en contra, alguns restaurants del territori han decidit no obrir en aquest primer tram. Un dels motius és la restricció horària fins a dos quarts de deu del vespre. Per això esperaran fins a la següent fase.\nEl sector de la restauració considera que era necessari aquesta reobertura especialment perquè aquests dies han de pagar impostos i taxes.


agora: seleccionar google drive després de seleccionar afegir un URL\nseleccionar google drive després de seleccionar af...\nseleccionar google drive després de seleccionar afegir un URL\nMida fitxers a Tasca "Afegeix un fitxer"\nper Isabel Fernández Lillo - dilluns, 8 setembre 2014, 13:04\nHe configurat l'autenticació amb comptes de Google He comprovat que puc afegir arxius del google drive, pero quan he seleccionar afegir un URL no em surt al llistat el google drive.\nHe podríeu dir que he de modificar.\nRe: seleccionar google drive després de seleccionar afegir un URL\nper Mònica Grau Prieto (Equip tècnic d'Àgora) - dilluns, 8 setembre 2014, 14:01\nens podries detallar una mica més què és el que vols fer exactament i quines passes segueixes per afegur un URL?\nper Isabel Fernández Lillo - dilluns, 8 setembre 2014, 14:24\nVoldria afegir com a recurs un URL que fos la URL d'un arxiu del googledrive. Però m'interesaria que quan he seleccionat el recurs i he de triar el URL extern hem sortis en el selector d'arxius el google drive, per triar directament l'arxiu que vull. Ara hem surten el dropbox, picassa, youtube...\nJa sé que podria anar directament al drive i buscar l'adreça de l'arxiu, d'altra forma seria més ràpid.\nper Mònica Grau Prieto (Equip tècnic d'Àgora) - dilluns, 8 setembre 2014, 14:32\ncrec que pel que tu vols fer, no hauries de fer servir el Recurs URL si no el Recurs Fitxer, d'aquesta manera sí que podràs trobar els fitxers del teu Drive amb facilitat. Els recursos URL normalment es fan servir per afegir pàgines interessants, de consulta, enllaços a documents d'altres persones, etc...\nper Isabel Fernández Lillo - dilluns, 8 setembre 2014, 16:37\nm'imagino que si selecciono Recurs Fitxer, el fitxer es puja al moodle. Si selecciono la URL de l'arxiu, l'adreça estarà viculada a l'arxiu que tinc al drive, i si el modifico, es veurà la modificació.\nSi no es pot fer directament l'enllaç, sempre puc pegar l'adreça de l'arxiu que tinc al drive.\nper Mònica Grau Prieto (Equip tècnic d'Àgora) - dilluns, 8 setembre 2014, 16:52\ncorrecte, si el que vols és només l'enllaç sí que ho has de fer com tu dius.


Mare de Déu del Carme (3) - Assumpció PENAGUILA (COMUNITAT VALENCIANA)\nMare de Déu del Carme (3) - Assumpció - PENAGUILA (COMUNITAT VALENCIANA)\nLa campana té sis anses, decorades amb caps de lleó. Al terç té una sanefa amb triangles decorats i aquesta inscripció: "LAVIRGEИ DEL CARMEИ ME HIZO JAME ROSAS AÑO 1891". Té totes les lletres N invertides i algunes errades. Correctament seria: "LA VIRGEN DEL CARMEN ME HIZO JAIME ROSAS AÑO 1891". L'espai que deixa lliure la inscripció està ocupat per triangles decorats. Al mig té una creu amb pedestal i una imatge de la Mare de Déu del Carme.\n"LAVIRGEИ DEL CARMEИ ME HIZO JAME ROSAS AÑO 1891" (garlanda amb triangles decorats)\nL'any 1998 estava mecanitzada amb electromall trifàsic.\nLa campana es troba en regular estat de conservació, instal·lada a una de les finestres de la Sala de les campanes amb truja de ferro Manclús. Està mecanitzada amb motor de vol continu i electromall monofàsic. Té un batall lligat i reforçat amb cable de seguretat.\nLa campana va ser fosa l'any 1891 pel fonedor Jaime Rosas, possiblement el fill, que era d'Atzeneta d'Albaida. La foneria de Salvador Manclús la va mecanitzar possiblement al voltant de 1979 quan es refon la campana xicoteta. La truja de fusta es canvià per altra de ferro i dotaren la campana amb un motor de vol continu i electromall trifàsic. Aquest mecanisme ja estava retirat en 1998 i canviat per altre monofàsic.


> Connectivitat audiòfons>Resound Unite Mini Mic\nReSound Unite Mini Mic augmenta l'abast dels seus audiòfons més enllà de les capacitats de qualsevol micròfon direccional. Enceneu, Pengi'l de la seva roba i la veu de l'orador serà transmesa directament als seus audiòfons.\nApte per als audiòfons ReSound Alera, Vers i Linx.\nReSound Unite Mini Mic És un discret micròfon que proporciona el gaudi de la comunicació entre dues persones encara que sigui en situacions d'audició difícils.\nTambé funciona com un accessori d'àudio personalitzat, es sincronitza amb el seu portàtil o el seu Ipod i fins i tot amb la seva TV, i li envia directament el so als seus audiòfons. A més, vostè ho pot utilitzar com a company de viatge gràcies a la seva reduïda grandària.\n1. Només haurà de fer servir aquest dispositiu a més de l'audiòfon.\n2. L'orador pot col·locar el dispositiu a la roba o penjar-li del coll gràcies al seu clip.\n3. Quan l'orador o l'oient s'allunyen del rang d'aquest dispositiu, es reconnecta automàticament si torna a menys de 5 minuts.\n4. Instal · i oblideu-vos, premeu el botó de manera Streaming per activar el ReSound Unite Mini Mic.\n5. ReSound Unite Mini Mic és ideal per a les situacions en què un està en moviment, només haurà de col·locar-se davant dels oradors o altaveus d'un dispositiu d'àudio i deixar que el seu Mini Mic es connecti directament al seu audiòfon.\n6. Premi el botó de sincronització, obriu i tanqueu la bateria del seu audiòfon en menys de 20 seg. i s'aparellarà automàticament.\nReSound Unite Mini Mic és compatible amb seqüències de so de qualsevol dispositiu d'àudio amb un Jack de 3.5mm, ja sigui estèreo, l'Ipod, un portàtil o el seu TV.\n- Dimensions 62 x 34 x 17.5mm\n- Pes: 21 gr\n- Sistema d'alimentació: adaptador de paret externa\n- Connexió: Mini USB\n- Abast: fins a 7 metres de connectivitat.\nAmb Resound MicroMic...\nReSound Unite Mini Mic augmenta...


S'acosta la 25 edició del torneig de rugbi platja "Seven Safor" - Diari Serpis\nS’acosta la 25 edició del torneig de rugbi platja «Seven Safor»\nDissabte que ve 3 d’agost se celebrarà a la platja de Gandia, a l’altura de l’edifici Albatros del passeig marítim, la 25 edició del torneig\ninternacional de rugbi platja Seven Safor, organitzat pel CR La Safor. La jornada de rugbi platja comptarà amb més de 15 equips, entre modalitat masculina i femenina, i començarà a les 10 del matí.\nAquest és un dels tornejos esportius estivals més longeus dels quals se celebren a la ciutat de Gandia. A més, en el cas concret del rugbi, aquest Seven Platja figura en l’agenda de tots els aficionats a aquest esport, ja que es conforma en ell un perfecte binomi entre l’esport de l’oval i el turisme de la ciutat ducal. Els equips masculins i femenins participants d’aquest any procedeixen de la Comunitat Valenciana, Madrid i Castella-la Manxa. En finalitzar la competició a la platja, els equips podran disfrutar del mític tercer temps amb ‘asado criollo’, així com del lliurament de premis i la festa posterior, en les instal·lacions pròximes a l’estadi Fort Llopis del Grau de Gandia.\nEn el llarg recorregut històric d’aquesta cita han sigut molts els equips que han xafat la fina arena de Gandia, arribant des dels més variats llocs\nde la geografia espanyola i fins i tot d’arreu d’Europa. Un altre gran canvi que s’ha experimentat amb el temps ha sigut el desenvolupament de la competició femenina. Fins al punt que, per al torneig d’aquest any, les xiques han batut el seu rècord d’inscripció. D’altra banda, s’han convertit en fixos d’aquesta cita els partits d’exhibició en els quals l’escola del club i els pares, així com els xics i xiques del projecte Espurna que practiquen rugbi, demostren que aquest és un dels esports més inclusius que existeixen i que tots tenen cabuda en ell. Finalment, s’han estret els llaços de col·laboració amb diferents organitzacions sense ànim de lucre de l’àmbit local (‘Álma de Acero’, Fundació IN, etc.).\nEl CA Safor Teika no participarà en la Copa d’Espanya de Clubs


Josep Antoni Duran i Lleida en la seva intervenció al Consell Nacional / ACN\nBarcelonaDuel dels que fins fa sis mesos compartien coalició i llistes electorals. Els caps de cartell de Democràcia i Llibertat, Francesc Homs, i d'Unió, Josep Antoni Duran i Lleida, protagonitzaran un debat cara a cara a 8TV just abans de les eleccions generals. Segons avança 'La Vanguardia', la 'cita' televisiva serà el 15 de desembre, cinc dies abans del 20-D.\nEl cap de campanya de Democràcia i Llibertat, Jordi Cuminal, ha explicat que la proposta surt de l'equip d'Unió, i que el candidat Francesc Homs "no ha tingut problemes" a acceptar. De fet, ho va fer en directe a 8TV.\nCara a cara Rajoy-Homs?\nCuminal ha afegit que el cara a cara "important" seria un eventual debat entre Homs i el president del govern espanyol i candidat del PP, Mariano Rajoy, i així ho van proposar aquest dilluns públicament i aquest dimarts ho demanaran formalment als populars, que ja han deixat clar que el seu candidat només farà un cara a cara amb el candidat del PSOE, Pedro Sánchez.\nHoms cara a cara 8TV 20-D Eleccions generals 2019 Josep Antoni Duran i Lleida


Terrassa Artística – 23:45 Arquitectes\nRehabilitació i restauració de la Terrassa Artística de l’Ajuntament de Barcelona.\nEl gran vestíbul que uneix en planta baixa els tres edificis que conformen la seu de l’Ajuntament de Barcelona, té una coberta acabada amb una obra de mosaic regular i trencadís, obra de Joan-Josep Tharrats.\nL’autor va néixer a Girona el 1918, i es va formar a l’Escola Massana de Barcelona durant els anys 30. Influït inicialment per l’impressionisme, es va decantar aviat per l’abstracció. A finals dels anys 40 funda el grup renovador Dau al Set juntament amb artistes com Joan Brossa, Modest Cuixart i Antoni Tàpies.\nS’interessa per la producció de ceràmica i mosaics, i desenvolupa una tècnica de maculatura molt personal. Al llarg de la seva vida viatja per tot el món i participa en les Biennals de Sao Paulo i Venècia. Als anys 60 una exposició itinerant de la seva obra recorre els Estats Units. Els anys 90 es constitueix a Pineda de Mar la Fundació Tharrats d’Art Gràfic, i organitza exposicions i divulgació d’artistes locals i estrangers. L’any 2001 mor a Barcelona i és enterrat a Cadaqués.\nL’obra anomenada Terrassa Artística, és un gran mosaic representatiu de la seva producció més madura.\nLa restauració respon a una voluntat d’intervenir en una peça de gra valora artístic, que per la seva complexitat no s’havia encarat a fons des de la seva instal·lació.\nEl projecte té per objectiu recuperar el valor patrimonial de l’obra mitjançant una restauració integral del conjunt, desmuntant l’obra peça per peça, per tal de poder reparar la coberta de l’edifici, que comença a presentar símptomes d’envelliment.\nEl procés de restauració s’inicia amb una fotogrametria a escala de tot el mosaic, de gairebé 700 metres quadrats, i un treball previ de documentació i classificació. L’actuació es fa per fases coincidint amb els suaus careners i aiguafons de la coberta, tot separant les peces en petits grups manipulables, que es restauren en taules-taller instal·lades a peu d’obra, recuperant el vitrificat i reparant els trencaments.\nLa reintegració a la coberta, un cop reconstituïda la membrana impermeable de l’edifici, es fa peça per peça, recuperant la vorada de morter de calç i la geometria amb els pendents originals de la coberta.\nEls treballs es van completar amb la restauració del fals sostre interior i exterior de lames de fusta, i la renovació de la il·luminació del vestíbul, respectant en tot moment la imatge original de la sala, malgrat actualitzar les instal·lacions.\nCom a resultat dels treballs es recupera una peça de gran valor patrimonial, i una coberta que recupera la seva funcionalitat. Finalment es pot recuperar l’ús de la coberta per a actes restringits en un espai emblemàtic de l’Ajuntament de Barcelona.\nCategory: Restauració i rehabilitació\nPrevious: Previous post: Bloc dels Pescadors\nNext: Next post: Habitatge Montgat


MKCOS BTT: d’abril 2015\nPublicado por Marc Samper en 21:13 Cap comentari:\nPublicado por Marc Samper en 19:17 Cap comentari:\nPassats uns dies de vacances ben merescuts per recuperar forces després d'un hivern on hem treballat de valent per aconseguir els nostres objectius tot suportant el fred, reprenem el fil de la temporada amb moltíssimes ganes i amb l'arribada del bon temps i el propi fet que les tardes ja són més llargues i poc a poc, anem fent el canvi de roba perquè ben aviat tornarem a pedalar amb trenta graus a l'ombra, les baixades seran tot un luxe i trobar una font serà més que una necessitat.\nCom sempre, però, abans de parlar del futur hem de dedicar unes línies al passat i en aquest cas al mes que hem deixat enrere just abans de començar la Setmana Santa i que vam començar just després d'acabar els trimestrals. El primer diumenge però, encara hi havia gent estudiant i la sortida pels Galliners no va ser tant nombrosa com ho va ser la del Puig de la Creu, la seixanta, realitzada una setmana després. A banda d'aquestes dues sortides, durant la primera quinzena vam dedicar un parell de dijous a preparar-nos pel Camí Moliner que finalment, l'Arnau, l'Eduard i jo ens vam animar a fer-la i vam passar-nos-ho estupendament. Després va arribar un cap de setmana plujós i posteriorment la setmana de vacances.\nAbordant una mica de números...\nAquest març ha tornat a ser un mes de cinc sortides, com ho van ser el desembre i el juliol de l'any passat; les sortides dels dijous han ajudat a tornar a assolir aquesta xifra, ja que al febrer vam sortir els mateixos diumenges. A nivell de temporada, aquest mes i concretament al Camí Moliner hem fet rècords molt importants tant de desnivell positiu com d'índex IBP, amb sortides de més de quaranta quilòmetres que aquest any ja en portem unes quantes; i és que aquesta temporada la mitjana aritmètica de quilòmetres per sortida supera amb escreix les anteriors.\nI per acabar amb aquest breu espai quantitatiu que ja ens hi entretindrem en una altre ocasió, ja podem dir que en aquesta tercera temporada hem realitzat més sortides que mai, vint-i-tres, una més que a la segona i encara estem a principis d'abril! L'any passat per aquestes dates en portàvem unes tretze tan sols, igual que fa dos anys també.\nSi voleu analitzar i valorar pel vostre compte totes les dades de cadascuna de les sortides que hem fet fins ara ho podeu fer dirigint-vos a la pàgina "Sortides".\nAlguns de nosaltres hem anat sortint pel nostre aire durant aquests dies de vacances, però en definitiva ha estat una breu pausa que ens ha servit per recarregar piles pels propers mesos que prometen i molt. L'abril se'ns presenta força tranquil abans d'un maig que novament ens obrirà les portes a una nova època d'examens que per alguns serà molt consistent i decisiva. Això serà un obstacle que en tot cas ja ens hi enfrontarem quan arribi. De moment, ens farem càrrec del mes d'abril, amb tres diumenges al capdavant que caldrà aprofitar-los; amb el canvi d'hora mirarem de consolidar les sortides per les tardes d'entre setmana pels voltants de Matadepera si el senyor batxillerat ens ho permet. I per què no, algunes de les sortides dels diumenges o dissabtes també podran ser de tarda.\nA nivell d'aspectes generals pel què fa a les rutes com sempre ho anem dient, l'objectiu no és cap altre que, partint del nostre entorn més proper, anem descobrint cada vegada més enllà. Un exemple evident ha estat el d'aquest hivern, on hem conegut el terme de Rellinars com també Sant Vicenç de Castellet i la seva Serra de Vallhonesta. Pel cantó de llevant, hem recorregut la Carena de l'Illa amb la Castellassa de Can Torres i finalment a l'altra banda del Ripoll ens hem enfilat fins al bell cim del Puig de la Creu, el sostre de Castellar del Vallès.\nI d'aquesta manera ho continuarem transmetent de cara als propers mesos. Aquesta primavera seguirem conquerint territoris, destacant el poble de Sant Llorenç Savall, situat als peus del massís del Montcau, o turons tant mítics com la Carlina i la Roca del Corb entre els molts altres racons que ens estan esperant!\nLa Roca del Corb, coberta per la boira en aquesta foto, es troba a 878 metres d'altitud\nAquest mes d'abril ens porta alguns dies rellevants com el Dia Internacional de la Bicicleta, que serà el proper diumenge 19. La setmana següent vindrà la diada de Sant Jordi, dijous 23, i el dissabte 25 serà Sant Marc.\nPublicado por Marc Samper en 19:03 Cap comentari:\nEtiquetas: calendari, marc samper, notícies, primavera, tercera temporada


Home Política Manipulació: Una enquesta del CIS dóna la victòria al PSOE a Catalunya de forma clara\nEl PSC guanyaria les eleccions espanyoles a Catalunya amb un 22,5% dels vots si es tornessin a celebrar, segons el baròmetre del Centre d'Investigacions Sociològiques (CIS) de febrer. ERC perdria la primera posició obtinguda el 10-N i seria ara segona força amb el 17,4% dels vots mentre que els Comuns escalarien fins a la tercera plaça amb el 15,2% de la intenció de vot.\n27 de febrer de 2020 (15:37 CET)\nJxCat baixaria a la quarta posició amb el 9,4% dels vots, seguit de la CUP amb el 5,4%, el PPC amb el 4,2%, Cs amb el 3,1% i Vox amb el 2,9%. Els partits independentistes perdrien suports amb relació a les eleccions del 10 de novembre de l'any passat en una enquesta fet a principis de febrer, coincidint amb la reunió entre els presidents Pedro Sánchez i Quim Torra.\nERC perdria cinc punts percentuals, JxCat n'obtindria quatre menys i la CUP perdria gairebé un punt percentual de vot. En canvi, els partits que ara formen l'executiu de coalició a l'Estat guanyen força. El PSC augmenta dos punts i els Comuns un punt percentual.\nL'enquesta feta pública aquest dijous es va fer de l'1 a l'11 de febrer, quan ja s'havia format el nou govern espanyol, i els percentatges comptabilitzen la intenció directa de vot sumada a la simpatia. Els resultats només amb la intenció de vot dibuixen el mateix escenari.


Bouygues - Viquipèdia, l'enciclopèdia lliure\nconglomerat i construcció\nSCDM (en) (2160%).\nBouygues Telecom (en)\nColas Group (en)\nBouygues (Euronext EN) és un grup industrial francès diversificat fundat el 1952 per Francis Bouygues i dirigit pel seu fill Martin Bouygues.\nEl grup s’estructura al voltant de tres activitats: construcció amb Bouygues Construction, Bouygues Immobilier i Colas, telecomunicacions amb Bouygues Telecom i mitjans de comunicació a través del grup TF1. El 2020, les vendes de Bouygues van ascendir a 34.694 milions d’euros. A finals de 2020, el grup es va establir a 81 països dels cinc continents i donava feina a més de 129.018 persones, incloses 62.901 a l'estranger.\n↑ (francès)Martin Bouygues prépare sa succession à la tête du groupe Bouygues (TF1)\n↑ (francès)Bouygues retenu pour la rénovation de la gare du Nord à Paris\nA Wikimedia Commons hi ha contingut multimèdia relatiu a: Bouygues\nObtingut de «https://ca.wikipedia.org/w/index.php?title=Bouygues&oldid=30173303»


Els infants i la cuina: L'educació, també per l'estómac | Revista | EROSKI CONSUMER\nEls infants i la cuina: L'educació, també per l'estómac\nSegons estudis recents efectuats per societats científiques com l'Associació Espanyola de Pediatria (AEP) o la Societat Espanyola per a l'Estudi de l'Obesitat (SEEDO), el 40% de la població infantil i juvenil té un pes superior al que s'aconsella. En aquests estudis es constata la tendència a l'alça en l'última dècada dels índexs d'obesitat en la població amb edats compreses entre els 2 i els 25 anys. En concret, el 14% presenta obesitat i el 26% sobrecàrrega, fet que s'associa a un risc més alt de desenvolupar en l'edat adulta obesitat i altres malalties com ara diabetis, hipertensió, malaltia cardiovascular, etc. Per a prevenir aquestes situacions o almenys canalitzar-les, cal començar els ensenyaments sobre nutrició al més aviat possible. Resulta molt útil explicar-los per a què serveixen els aliments i d'on procedeixen per a potenciar la salut com a meta màxima de tota bona alimentació. Tot el que fa referència a la compra, l'elaboració d'àpats, el parament de la taula, etc., és una oportunitat d'aprendre i de gaudir del menjar.\nEn l'adquisició dels hàbits alimentaris durant el període infantil i juvenil es produeixen influències evidents per part de la família, els mitjans de comunicació, els amics, etc., que generen costums pocs recomanables -excés de dolços, aperitius, aliments precuinats, etc.-, i això afecta el comportament i els hàbits alimentaris. S'abusa de productes de pastisseria i de refrescos ensucrats (rics en greixos, els primers, i sucres simples, els segons) i la ingesta d'aliments tan saludables com fruites, verdures, cereals i els seus derivats resulta insuficient.\nEl Ministeri de Sanitat i Consum ha posat en marxa l'Estratègia per a la Nutrició, l'Activitat Física i la Prevenció de l'Obesitat, coneguda com a NAOS, que pretén promoure la salut a través del foment d'un estil de vida i uns hàbits d'alimentació saludables, en especial entre la població infantil. Es vol implantar no tan sols en l'àmbit sanitari, sinó també en l'entorn familiar, involucrar empreses del sector alimentari, i també els col.legis i els menjadors escolars. Algunes de les seues línies d'actuació són: regular la publicitat de menjars i begudes dirigida als infants, augmentar l'oferta d'aliments de les màquines expenedores dels col.legis per a afavorir una dieta més equilibrada, editar guies sobre alimentació, etc.\nI des de l'àmbit familiar...?\nSi en la infància i en l'adolescència s'instauren uns hàbits alimentaris incorrectes i un comportament sedentari, resulten molt difícils de modificar. La influència de la família en aquest sentit és decisiva: els infants aprenen per imitació, la família és qui fa la compra i decideix l'oferta d'aliments a casa, se'ls ofereix diners perquè compren "capritxos" com ara llepolies, refrescos, etc. Per a afavorir un estil de vida i d'alimentació adequats, la família ha de tenir uns coneixements bàsics que li permeten planificar i elaborar menús equilibrats, i no per això poc abellidors. D'aquesta manera, gràcies a l'educació dietètica, es pot ensenyar als "adults del demà" la importància d'una alimentació completa i variada.\nEn general, els aliments que gaudeixen de menys estima entre els xiquets i xiquetes són les hortalisses i els peixos, per això només fem referència a aquests aliments.\nÉs preferible presentar els plats de verdures de forma atractiva, amb colors vius per a cridar la seua atenció i que resulten més abellidors. Els més petits poden participar en l'elaboració de les amanides, i també en la preparació de pizzes casolanes a les quals podem afegir una gran varietat de vegetals, amb un toc de creativitat -dibuixar una figura amb els ingredients, etc.\nConvé començar el dia amb fruites: un got de suc, llesques de plàtan amb maduixes, macedònia de fruites casolanes, etc. Si es combinen amb cereals del desdejuni i llet, donaran un enèrgic i deliciós començament al dia. Els xiquets poden participar en l'elaboració de batuts de fruites amb iogurt.\nEl peix és un aliment bàsic en la dieta però d'escassa acceptació pels més petits. Quan el problema són les espines convé triar peces com ara lloms o filets. La perca, el mero, el llenguado, l'halibut, l'emperador, el rap, la tonyina i el bonítol són una bona elecció perquè no solen presentar cap espina. Per a preparar el peix es pot recórrer a diverses tècniques i salses que en suavitzen una miqueta el sabor i l'olor, o els encobreixen lleument (salsa beixamel, maionesa, salsa rosa, salsa còctel, tàrtara, etc.). L'arrebossat amb pa o farina també pot millorar-ne l'acceptació. Si el que no agrada és la consistència, massa tova per a molts xiquets, també n'hi ha amb textura més dura: l'emperador, la tonyina i el bonítol, el salmó, el rap, el bacallà, el congre, la perca i el mero... Finalment, si es tendeix a triar només entre dues o tres varietats de peix (lluç, llenguado o gall) i es cuinen sempre igual, pot resultar avorrit i provocar rebuig. Convé variar el tipus de peix o les tècniques culinàries utilitzades per a cuinar-lo. A tall d'exemple, el lluç és un peix que permet múltiples preparacions: es pot assaborir arrebossat amb una amanida i unes salses; al forn amb patates; al forn sobre un fons de pastanaga amb ceba i gratinada amb formatge; en pastís o croquetes amb gambes...\nAfegir fruites tallades finament o en puré als plats de carn (llom amb puré de poma, indiot amb pinya, pollastre a la taronja...).\nUtilitzar petites quantitats d'hortalisses picades finament o ratllades per a barrejar-les amb la carn picada o amb els guisats de carn o peix, o bé per a espessir sopes...\nPreparar amb ells postres dolces amb hortalisses (pastís de pastanaga, mossets de carabassa...), o amb fruites (bescuit farcit de fruites, pastís de poma...).


L’Institut Josep Carreras se suma a la lluita contra el coronavirus | Fundació Josep Carreras contra la Leucèmia\nL’Institut Josep Carreras se suma a la lluita contra el coronavirus\n► Grups de recerca de l'Institut dissenyen estudis del coronavirus amb l'objectiu de poder determinar sensibilitat al virus en funció del sistema immune i les cèl·lules pulmonars, marcadors de progressió, noves formes de diagnòstic molecular i noves formes d'eliminar el virus de superfícies.\n► L'Institut Josep Carreras aporta materials de prevenció i recursos tècnics de laboratori per donar suport al personal sanitari i a les comunitats vulnerables i de risc per la crisi de la Covid-19.\nDavant l'actual situació de crisi sanitària, l'Institut de Recerca contra la Leucèmia Josep Carreras col·labora activament en la recerca científica de la Covid-19 i, alhora, proporciona material i recursos per a la protecció contra el virus.\nL'Institut Josep Carreras disposa de més de 34 grups de recerca, tant en recerca bàsica (en laboratori) com clínica, assistint els pacients. Els equips que es dediquen a la pràctica clínica col·laboren activament en el tractament dels pacients diagnosticats de Covid-19, adaptant-se a les necessitats actuals.\nSegons el Dr. Manel Esteller, director de l'Institut Josep Carreras «sabem que el coronavirus escapa la detecció del sistema immune que fins ara no sabia res d’aquest, de manera que provoca una infecció, principalment al pulmó. Gràcies a l'experiència de l'Institut en l’anàlisi dels limfòcits, les cèl·lules de la sang que s'encarreguen de la defensa del nostre organisme, estem investigant aquests aspectes del coronavirus i la seva relació amb l'hoste amb totes les eines de bioinformàtica i genòmica de què disposa el nostre Institut». El grup d'epigenètica del càncer dirigit per Esteller ajuda en aquesta àrea als experts en tres aspectes clau:\n- El primer aspecte consisteix a trobar marcadors genètics que puguin donar pistes sobre si una persona pot ser més resistent o sensible a ser infectada pel virus. Aquests biomarcadors també podrien predir si una persona infectada tindrà una malaltia amb una simptomatologia molt lleu o, per contra, progressarà cap a una malaltia més greu, com una pneumònia.\n-El segon pretén poder realitzar un diagnòstic precoç de forma molecular utilitzant tecnologies encara no explorades.\n-La tercera pregunta que el grup d'Esteller es planteja en la seva recerca és si es pot mesurar l'activitat del virus i validar formes d'eliminar-lo de superfícies, com les màscares, mitjançant tècniques físiques i moleculars com nanopartícules (d'una mida inferior a 10 milionèsimes parts d'un metre), amb l'objectiu d'evitar possibles contagis.\nAquesta investigació s'està dissenyant en col·laboració amb l'ICFO (Institut Català de Ciències Fotòniques), l'IrsiCaixa (Institut de Recerca de la Sida), la Fundació Lluita contra la Sida, l'Hospital Germans Trias i Pujol de Badalona i l'empresa B. Braun.\nDins de l'Institut destaquen també altres grups que col·laboren en aquesta lluita contra el coronavirus com les unitats de Genòmica, Proteòmica i Bioinformàtica, aportant la seva experiència en variants genètiques i epigenètiques, modificacions de les proteïnes i l’anàlisi de big data.\nTambé hi han mostrat interès altres grups que s'estan plantejant línies de recerca per, entre tots, sumar esforços en la investigació contra la Covid-19, com ara els grups del Dr. Esteban Ballestar i del Dr. Jordi Petriz, en les àrees de autoimmunitat i infecció i diagnòstic per la tècnica de la citometria, respectivament.\nL'Institut Josep Carreras també ha ofert a hospitals i institucions els materials de protecció com guants, màscares i roba per evitar el contagi del personal que està en primera línia assistencial de pacients amb la Covid-19.\nAixí mateix, també ha posat a disposició dels centres hospitalaris les màquines, reactius de biologia cel·lular i molecular, així com equips de laboratori necessaris per a la investigació conjunta del coronavirus.\nPàgina web actualitzada 29/06/2020 11:25:43


Paiporta Món de Contes consolidat com un referent en la narració oral\nEl festival de narració oral Paiporta Món de Contes ha tancat aquests dies la seua segona edició consolidada com una cita ineludible dins de la narració oral. L’esdeveniment, nascut en 2016 com una aposta per la conservació de la transmissió oral d’històries i cultura, per la diversitat d’estils i llengües de la paraula parlada, ha conclòs la seua activitat amb èxit en participació i seguiment de banda de la ciutadania paiportina i de tota la comarca. L’espectre de públic continua ampliant-se i, a més, s’ha pogut comptar amb narradores i narradors de renom nacional i internacional, com és el cas de Coralia Rodríguez i Aldo Méndez, procedents del país convidat enguany, Cuba.\nEntre les novetats de la segona edició de Paiporta Món de Contes han destacat les històries narrades per a dones embarassades i bebés de fins a dos anys, els contes per a joves en una sessió de divendres a la nit a un pub de la localitat, o el passeig personalitzat per Paiporta anomenat ‘El poble conta’, una peculiar narració pels carrers de la localitat a càrrec de Domingo Chinchilla, que va haver d’ampliar el nombre de passes davant la gran demanda del públic. Així mateix, tres sessions del festival foren traduïdes simultàniament al llenguatge de signes gràcies a l’acord entre l’Ajuntament i FESORD-CV.\nPer a la regidora de Foment de les Arts Escèniques i Biblioteca, Teresa Verdú, s’ha aconseguit “consolidar Paiporta Món de Contes com una cita ineludible per a aquelles persones, grans o menudes, a les quals els agrada la narració oral i la transmissió d’històries per aquesta via”, una forma de transmetre cultura “tan antiga com la mateixa humanitat, però que lamentablement s’està perdent”. Altre dels objectius del festival és, segons Verdú, “suscitar l’interés pels llibres en els més menuts i menudes, i incitar-los a què s’acosten des d’edats primerenques a la literatura”.\nEn aquest sentit, Paiporta Món de Contes, que ha comptat amb la direcció del narrador i actor de Paiporta Susu Benítez, ha concertat sessions gratuïtes per a tots els nivells educatius, des de les escoletes infantils a l’alumnat dels instituts, a més de programar l’exposició ‘Emociona’t amb la lectura’ a la Biblioteca Pública Maria Moliner Ruiz, on també es comptava com a guia amb el valencià Carles Cano.\nEl festival ha destacat per un cartell divers en procedències de narradores i narradors i estils. Així, a més dels cubans, un dels quals va preparar un sopar a base d’Ajiaco en la vetlada ‘Contes per als sentits’, s’ha comptat amb la presència de José Luis Gutiérrez ‘Guti’, que recupera romanços des de Zamora; el basc Joxemari Carrere; els valencians d’El Ball de Sant Vito; la també valenciana Jara Sanchis, amb contes per a menuts i menudes, i Ana i Virtudes Valdés, que explicaren les històries per a embarassades i nadons de fins a dos anys.\nPaiporta Món de Contes continuarà l’any vinent amb la tercera edició, per a la qual ja s’ha començat a treballar des de la Regidoria de Foment de les Arts Escèniques i Biblioteca de l’Ajuntament de Paiporta.


fitness i fantasia xoquen a nordictracks el nou passeig en bicicleta de realitat virtual - Aptitud\nFitness i fantasia xoquen a NordicTracks amb un nou passeig en bicicleta de realitat virtual\nLa marca de fitness per a interiors NordicTrack va llançar aquesta setmana un nou producte de jocs de realitat virtual al Consumer Electronics Show de Las Vegas. La bicicleta de NordicTrack VR amb HTC VIVE Focus integra una bici de rotació dinàmica amb un auricular HTC VIVE VR i un jou de joc per gamificar entrenaments d'una manera totalment nova.\nI creieu-nos, aquesta cosa és un entrenament, tant mental com físicament. El noi de la bici que tenia davant ens va haver de seure a descansar. I, tot i que com més s’adapti físicament es pot pedalar més i més llarg, tot l’entrenament de la ment corporal es consumeix. Et submergeix en un món de jocs VR. Per a controlar els manillar del joc de joc es requereix una coordinació mà-ulls i superior del cos. I heu de pedalar la moto per propulsió al joc.\nLa bicicleta de gir exclusiva de NordicTracks ajusta automàticament la inclinació i el descens per alliberar la tensió. També s'encén automàticament un ventilador quan baixeu. Tots els moviments se senten increïblement reals, fluir i fluir entre relaxació i adrenalina a mesura que pedaleu la màquina voladora de Steampunk i busqueu punts en el joc.\nFeu una ullada al vídeo següent per veure com es veu el món del joc VR.\nI mentre que els jocs de fitness com el Wii han estat durant un temps, aquest és el primer producte VR que vincula la mecànica del joc al propi joc de manera integrada. VIVE va construir i optimitzar aquesta primera plataforma de VR per a interaccions de VR a gran escala i ultrarealistes.\nLa marca va comissar 15 socis per a un llançament especial al CES. NordicTrack és el seu primer soci de fitness.\nVIVE pretén crear una espècie de Netflix per al món del joc VR mitjançant el servei de subscripció i botiga d'aplicacions VIVEport. Ja funciona a més de 60 països. Aquest 'ecosistema VIVE' es construeix al voltant del maquinari VR superior del mercat i compta amb el suport de VIVE X, un accelerador de 100 milions de dòlars per a VR i startups relacionades amb la tecnologia.\nSegons Darren Ashby, VP de desenvolupament avançat d’ICON Health & Fitness, empresa matriu de NordicTrack, “Aquest nou producte està dissenyat per captar la vostra imaginació d’una manera única de manera que haureu d’aprendre a gestionar les exigències físiques i mentals que s’ajusten. tu al joc en si. I això és el que fa que sigui molt divertit. Té els cicles addictius de relaxació i intensitat '.\nAshby compara les presses endorfines de lluita o de vol amb les experimentades per CrossFitters. L’anomena “sinergia d’experiències”.\nICON ha estat pionera en equips de fitness connectats a Internet des del 1998 amb el naixement de iFit. 'Aquesta és l'evolució natural més enllà dels apassionats del fitness', va dir Ashby, 'i la proporciona a tothom que vulgui jugar i piratejar el cos'.\nTotal de jocs de cos\nEn conjunt, les marques anomenen el fenomen 'joc amb cos total'. Immersa els usuaris en una realitat virtual de joc on la fitness i la fantasia xoquen. Els esforços físics controlen la dificultat i el progrés dins dels mons virtuals i l’esforç sobre la bicicleta controla perfectament el seu avatar de joc.\nA mesura que els genets baixen i escalen diversos paisatges, la moto s’ajusta automàticament per proporcionar una experiència de joc realista. Els terrenys alternatius dins del joc comporten les bicicletes amb 24 nivells de resistència digital. Al mateix temps, un ventilador integrat augmenta i disminueix la velocitat a mesura que canvia la velocitat dels jugadors. És una experiència sensorial immersiva.\nLa consola GameFit, pendent de patents, inclou el joc de jocs de 8 eixos amb controls integrats a l'esquerra ia la dreta. Els pedals amb sensació de posició fan el seguiment de 16 posicions de pedals diferents i se sincronitzen amb el joc. Simplement pedaleu cap endavant, cap enrere o pugeu cap amunt i cap avall per actuar dins del joc.\nCàmera de vídeo a la venda\niFit: Connected Fitness\nAquesta nova bicicleta de NordicTrack VR també ofereix la tecnologia de fitness de casa connectada amb el més recent iFit on els usuaris realitzen entrenaments dirigits per entrenadors. La tecnologia patentada iFits ajusta automàticament la inclinació, la disminució i la resistència de les bicicletes en resposta als comandaments de l'entrenador personal. iFit transmet milers d’entrenaments realitzats en un estudi o en bonics entorns a tot el món. Com a extensió d’aquesta missió de fitness immersiu, les ofertes de contingut d’iFit ara inclouen jocs de VR físics a la bicicleta VR NordicTrack.\nActualment, el paquet inclou tres jocs especialment desenvolupats: Aeronauts, Bike Messenger i The Last Rider. Les marques l’anomenen “la propera generació de jocs motivacionals i orientats als objectius”.\nLa VR Bike arriba al mercat a l’estiu del 2019 amb un preu de 1.999 dòlars. El paquet inclourà un auricular gratuït HTC VIVE Focus VR (valor de 599 dòlars) i una membresia iFit d'un any (valor de 396 dòlars).\nSessió física de 4 setmanes: el fang dur presenta un pla d'entrenament de 30 dies\nDormir en els elements: Space Cowboy Sleeping Bag Review\nJeans Swrve, pantalons Cordaround Bike to Work\nBattle Of The Beams: Faros vs llanternes\nRessenya: Calçat de senderisme Adidas Outdoor amb sola de bici de muntanya\nEl cicloturisme: una infografia\nGearJunkie fora de quadrícula a la costa perduda\nShorts de 1.000 dòlars entrenen el vostre entrenament\nLunkers tard-estiu: consells per a la pesca de West Walleye\nLa moto utilitza rodaments de boles, no engranatges, per canviar\nGuanyadors del concurs de fotografies: Warrior de la setmana


Articles - Pàgina 1 - L'Hospitalet de Llobregat\nEsquerra Republicana posa en marxa la nova Oficina Parlamentària a l'Hospitalet\nAquesta nova eina vol apropar les institucions a la ciutadania, per abordar i fer seguiment de primera mà de les demandes i problemes de la ciutat amb representants a les diferents cambres Esquerra Republicana ha impulsat a l'Hospitalet la seva nova Oficina Parlamentària, un nou canal directe amb els veïns i veïnes de l'Hospitalet per tal d'abordar millor des de les institucions les inquietuds, demandes i problemàtiques de la ciutat. Aquest dimecres passat la presidenta local Sílvia Casola, el portaveu republicà Antoni Garcia i la resta de regidors del grup municipal, acompanyats pels diputats republicans Jordi Albert i Jose Rodríguez, van realitzar algunes visites i reunions amb entitats i col·lectius, com la Creu Roja de l'Hospitalet. Durant les properes setmanes hi ha previstes diferents trobades, així com l'atenció presencial des del local de la formació republicana (carrer Digoine, 3). El regidor republicà i també cap de l'oposició a l'Ajuntament, Antoni Garcia, ha manifestat que “posem en marxa l'Oficina Parlamentària per continuar treballant des del grup municipal, en coordinació amb altres institucions, i poder donar una millor resposta a les necessitats de la ciutadania de l'Hospitalet”. Garcia ha apuntat alguns dels temes claus, com “l'emergència habitacional o les conseqüències de la crisi en les famílies de la ciutat, com hem vingut fent durant aquests mesos amb diferents propostes i mocions a l'Ajuntament”. Per últim, la dirigent republicana Sílvia Casola, ha explicat que “amb aquesta nova eina, volem apropar les institucions als veïns i veïnes de l'Hospitalet, perquè volem ser útil per trobar solucions per la gent”. Casola ha indicat que “a partir d'ara, continuarem organitzant visites amb diputats i representants amb entitats, col·lectius i veïns de la ciutat, i atendrem presencialment al nostre local a qui ho requereixi”. Per tal de contactar amb l'Oficina Parlamentària, cal dirigir un correu a [email protected]\nDijous, 22.7.2021 20:45h\nJunqueras s'interessa per la situació social provocada per la Covid-19 a l'Hospitalet en una visita als barris de Collblanc i la Torrassa\n“L'Hospitalet mereix una nova oportunitat, i qui millor pot encapçalar-la és Esquerra Republicana perquè estem aquí per servir la gent d'aquesta ciutat com hem fet durant 90 anys” Aquest matí el líder d'Esquerra Republicana Oriol Junqueras ha visitat l'Hospitalet, en una passejada pels barris de Collblanc i la Torrassa acompanyat pel portaveu republicà Antoni Garcia i la presidenta local Sílvia Casola. “L'Hospitalet és una ciutat que jo tinc al cor, hem tingut la sort de tornar a passejar per alguns dels barris d'aquesta ciutat i trobar molt de suport i carinyo”, ha compartit Junqueras. Durant la trobada, s'han visitat diferents punts del districte, com el castell de Bellvís, la plaça Espanyola o el Mercat de Collblanc, per parlar amb els veïns i veïnes sobre la situació dels barris i com ha afectat la pandèmia a les famílies i el petit comerç de la ciutat. El recorregut ha començat al castell de Bellvís, on Oriol Junqueras ha conegut de primera mà la història i les vivències d'alguns dels veïns que hi van néixer quan era conegut com la Torrassa, que va donar nom al barri. Passant per la plaça Espanyola, punt central del districte, Junqueras s'ha interessat per la situació social d'un barri amb una de les densitats més altes d'Europa, i com ha afectat la pandèmia als seus veïns i veïnes. Posteriorment, els republicans s'han dirigit al Mercat de Collblanc, on Oriol Junqueras han compartit molts moments amb la gent que s'aturava a conversar i fer-se fotos, i que li donaven ànims i manifestaven la seva alegria per la seva llibertat. També ha intercanviat impressions amb paradistes i comerciants del mercat, interessant-se per com han hagut de fer front a la situació provocada per la Covid-19. El portaveu republicà i cap de l'oposició a l'Hospitalet, Antoni Garcia, li ha agraït a Junqueras “que ens hagis pogut acompanyar avui, després de recuperar la llibertat, la teva preocupació per la situació dels veïns i veïnes de l'Hospitalet, i l'interès per la feina que fem Esquerra Republicana a l'Hospitalet”.\nDesprés de la formació de la nova Generalitat republicana, el partit s'enforteix amb noves incorporacions amb la mirada posada a les eleccions municipals del 2023 El Consell Nacional d'Esquerra Republicana ha ratificat avui la proposta de la direcció nacional per renovar l'Executiva, després de la constitució de la nova Generalitat republicana. Aquest canvi té l'objectiu d'enfortir el partit i la direcció amb la mirada posada en les eleccions municipals de 2023. Anna Simó, exmembre de la mesa del Parlament, que també va ser cap de llista i regidora a l'Hospitalet el 2003, s'incorpora a l'Executiva com a nova secretària d'Educació, Cultura i Esports, en substitució de l'actual consellera de Cultura, Natàlia Garriga. El canvi es farà efectiu al juliol. Simó se suma a la també hospitalenca Sílvia Casola, que ja liderava la Secretaria de Transició Ecològica, que incorporarà a partir d'ara el concepte d'Habitatge, una prioritat en l'acció política dels republicans. Altres noms que s'incorporen són els de l'actual diputada i exconsellera de Salut Alba Vergés com a nova vicesecretària general de Partit Obert, l'exregidor de Badalona Oriol Lladó com a vicesecretari general de Comunicació i Estratègia, i el diputat i exconseller d'Afers Socials, Treball i Famílies, Chakir el Homrani, al capdavant de la nova Secretaria de Política de Treball. Esquerra Republicana ha reordenat l'equip de municipals, per preparar el partit per les properes eleccions, amb la incorporació d'una Secretaria de Coordinació de Política Supramunicipal que ocuparà l'exdiputada al Congrés Laia Cañigueral, i la creació d'una Secretaria de Política Municipal i Projectes Transversals a càrrec de la fins ara delegada del Govern a la Catalunya Central, Alba Camps. També incorporarà a la Secretaria d'Estratègia Municipal la gestió de les grans ciutats, en la nova Secretaria de Coordinació Municipal i Ciutats Grans, que encapçalarà el regidor de Mollet de Vallès Oriol López.\nDijous, 10.12.2020 15:15h\nEsquerra Republicana exigeix la dimissió de Núria Marin després d'haver estat detinguda i estar investigada pel cas del Consell Esportiu\nL'alcaldessa de l'Hospitalet i presidenta de la Diputació de Barcelona estava cridada avui a declarar a la comissaria de la Verneda, d’on ha sortit en llibertat amb càrrecs pels delictes de malversació i omissió del deure de perseguir un delicte Esquerra Republicana i Jovent Republicà de l’Hospitalet han reclamat avui la dimissió de l'alcaldessa de l'Hospitalet, Núria Marin, després de tenir coneixement de la seva detenció i posada en llibertat amb càrrecs. Marin, que acudia a la comissaria de la Verneda a declarar com a testimoni, n’ha sortit en qualitat d’investigada per la Unitat de Delinqüència Econòmica i Fiscal (UDEF) pels delictes de malversació i omissió del deure de perseguir un delicte, per la seva implicació en el cas del Consell Esportiu de l'Hospitalet. El portaveu republicà i cap de l'oposició, Antoni Garcia, ha exigit a Núria Marin “que dimiteixi perquè aquesta situació ja és del tot insostenible” i ha afegit que “no pot ser que l'alcaldessa de la nostra ciutat mantingui aquesta opacitat, es negui a donar explicacions als veïns i veïnes de l'Hospitalet, i acabi investigada per no haver perseguit aquests delictes, tot i tenir-ne coneixement”. Aquest cas va esclatar el passat mes de juny, amb la detenció de dos regidors del PSC, Cristian Alcázar i Cris Plaza, i del director del Consell Esportiu, Eduard Galí, amb acusacions molt greus com desviament de subvencions, malversació, blanqueig de capitals i falsificació documental, entre d’altres. El passat 11 de novembre, a més, el nombre d'investigats es va ampliar a vuit persones més, vinculades a entitats esportives representades al Consell Esportiu o treballadors d'aquest. Des de l'inici de la investigació la formació republicana ha reclamat a l'alcaldessa, i també presidenta de la Diputació de Barcelona, que actuï amb transparència, després d'haver-se negat a donar explicacions o permetre l'accés a la documentació relacionada amb el Consell Esportiu, malgrat les recurrents sol·licituds i requeriments del grup municipal republicà per obtenir tota la informació, una petició que els republicans també van dur al Parlament de Catalunya.\nDimarts, 4.8.2020 14:15h\nEls republicans volen també que es canviï el nom a l'actual avinguda Joan Carles I, per corrupte i per la seva fugida per evadir la justícia Esquerra Republicana ha demanat a Núria Marin que procedeixi a retirar la medalla d’or de la ciutat a Joan Carles de Borbó, després de l’anunci de la seva fugida del país amb la participació activa del govern espanyol format per PSOE i Podemos. Aquest honor li va ser concedit per acord de Ple l’any 1996, com a “reconeixement de la seva tasca si trajectòria”, i un any després l’ex-alcalde Corbacho li’n va fer entrega a La Zarzuela. Els escàndols que s’han donat a conèixer les darreres setmanes sobre presumptes delictes protagonitzats per l’ex-rei se sumen a una llarga llista de moments vergonyosos, que posen en qüestió la seva figura i són motiu suficient per retirar-li tots els honors. El portaveu republicà i cap de l’oposició, Antoni Garcia, ha assenyalat que “la nostra ciutat no pot seguir honorant a un delinqüent, representant d’una institució monàrquica corrupta que ha protagonitzat nombrosos escàndols econòmics i socials”, i ha afegit que “és vergonyós i denigrant que el govern de l’Estat espanyol hagi ajudat a fugir al rei emèrit Joan Carles”. Antoni Garcia també ha defensat que “a l’Hospitalet i arreu de Catalunya hi ha un ampli sentiment republicà, i les nostres institucions han d’estar a l’alçada”. En aquest sentit, Garcia ha instat a “seguir treballant per aconseguir la República catalana, i construir un país socialment més just i plenament democràtic”.\nDivendres, 17.7.2020 10:30h\nEsquerra Republicana exigeix a Núria Marin la dimissió dels dos regidors implicats en les irregularitats al Consell Esportiu davant les darreres informacions conegudes\nArran de la publicació de noves informacions sobre indemnitzacions fraudulentes, falsificació documental i l'existència d'una caixa B al Consell Esportiu per beneficiar-se personalment, Esquerra Republicana ha tornat a reclamar a Núria Marin que actuï amb transparència, li demana una compareixença urgent i poder accedir a tota la documentació Esquerra Republicana ha exigit a l’alcaldessa de l’Hospitalet i presidenta de la Diputació de Barcelona, Núria Marin, que doni explicacions urgents i el cessament immediat dels regidors Cristian Alcázar, tinent d'alcaldia i primer secretari del PSC, i el fins ara responsable d'Esports Cris Plaza, després que s'hagin publicat noves informacions que els impliquen en la falsificació d'actes, l'ús fraudulent dels recursos del Consell Esportiu i beneficiar-se a través de sobresous, compres personals, contractació de familiars, pagament de multes, peatges, dinars i còctels. A més, també hi ha indicis de l'acomiadament fraudulent de Plaza com a director del Consell, mentre Alcázar n'era el president, per cobrar una indemnització de 47.000 euros i la prestació d'atur per acabar sent contractat de nou com a assessor. Aquests fets formen part de la investigació actualment en curs, que va comportar la detenció i posada en llibertat amb càrrecs dels dos regidors del govern del PSC, per possibles delictes greus com desviament de subvencions, malversació o falsedat documental, entre d'altres. El portaveu d’Esquerra Republicana i cap de l'oposició, Antoni Garcia ha lamentat aquesta utilització fraudulenta de recursos públics i també provinents de les aportacions de les AMPA, les famílies i els clubs esportius, i l'existència d'una “caixa interna” amb la que es feien pagaments injustificats. Garcia ha instat Núria Marin, que era coneixedora d'aquests fets des del passat 4 de febrer, a aplicar mesures contundents, “que no s’amagui, que doni explicacions i depuri responsabilitats sobre les greus irregularitats que s’investiguen al Consell Esportiu”, a través d'una compareixença amb caràcter urgent.\nEsquerra Republicana s'ha reunit aquest dimarts de manera telemàtica amb diferents entitats del món de la cultura lligades a l'Hospitalet per compartir reflexions i propostes sobre la situació del sector i la necessitat d'impulsar noves accions de promoció cultural a la ciutat. Aquesta trobada, dins la campanya “Connectem-nos” que ha posat en marxa la formació republicana, té com a objectiu escoltar i apropar la realitat dels diferents actors socials i culturals de la ciutat, recollir les seves inquietuds i problemàtiques, i oferir Esquerra Republicana com a eina, des de les diferents institucions on hi som presents, per acompanyar i donar suport al teixit associatiu, creadors i indústries culturals. A la reunió hi han participat, per part d'Esquerra Republicana, la diputada al Parlament Europeu, Diana Riba, i el senador a Madrid, Bernat Picornell, així com Sílvia Casola, presidenta del partit a la ciutat, i el regidor i portaveu adjunt Coque Garcia. Tots ells han explicat les diferents propostes impulsades per Esquerra Republicana, des de les diferents institucions, orientades a la reactivació del sector cultural a la ciutat davant la crisi provocada per la Covid-19. La trobada ha servit per explicar la feina feta pel grup municipal des de l'Ajuntament, a través de les diferents mocions presentades o l'augment dels recursos i les partides destinades a donar suport a les entitats de cultura en la negociació dels pressupostos municipals. Entre els reptes pendents, hi ha la creació d'una Casa de la Cultura Popular i Tradicional de l'Hospitalet, una llarga reivindicació del sector de la ciutat i que Esquerra Republicana va aconseguir que s'aprovés al Ple l'any 2018, però que avui encara segueix sense concretar-se per part de l'Ajuntament. Un altre dels punts tractats ha estat la posada en marxa del Pacte de Ciutat per donar resposta a les conseqüències de la Covid-19, reivindicat per Esquerra Republicana des del mes d'abril, explicant el detall de les propostes republicanes en l'àmbit de la cultura i recollint també les demandes de les mateixes entitats.\nDijous, 18.6.2020 19:45h\nEsquerra Republicana es troba amb el sector del comerç de l’Hospitalet\nEsquerra Republicana de l’Hospitalet ha realitzat una trobada amb entitats de comerciants i membres del col·lectiu en el marc de la campanya que es va iniciar durant el confinament i que ha servit per reflexionar sobre l’emergència sanitària arran de la Covid19. Aquestes trobades s’han realitzat amb diputats i membres de l’executiva nacional del partit republicà. En aquesta nova fase de la campanya “Connectem-nos”, Esquerra Republicana vol obrir el debat als diferents sectors i entitats de la ciutat. Aquesta primera trobada s’ha volgut centrar en escoltar i treballar sobre el teixit productiu i econòmic de l’Hospitalet, i concretament en el comerç. A la trobada hi ha participat el diputat al Congrés, Joan Capdevila, i el president de la sectorial de comerç, turisme i consum, Carles Soriano, que han explicat les propostes realitzades pel partit orientades a facilitar la reactivació econòmica dell comerç i han escoltat les aportacions d’organitzacions de comerciants i comerços de la ciutat. La trobada ha servit també per remarcar les propostes que Esquerra Republicana ha realitzat en el marc del pacte local destinades al comerç, com posar en marxa una campanya per incentivar i dinamitzar el comerç local, els mercats i els eixos comercials, amb accions efectives i amb dotació de recursos que incloguin aspectes com la digitalització, la venda online i el repartiment a domicili, tal com ja han impulsat d’altres municipis. Durant les properes setmanes estan previstes altres trobades amb d’altres àmbits sectorials.\nEls republicans demanen al consistori actuar amb total transparència, proporcionant tota la informació i col·laborant activament amb la justícia i amb l'oposició Esquerra Republicana portarà al Ple d'aquest mes de juny una proposta perquè l'Ajuntament de l'Hospitalet posi en marxa una comissió per estudiar els fets recents entorn les presumptes irregularitats econòmiques al Consell Esportiu de la ciutat, que han suposat la detenció i posterior posada en llibertat amb càrrecs de dos regidors de l'equip de govern del PSC. També es demana que el consistori es personi com a acusació en el cas de confirmar-se la investigació per defensar els interessos dels veïns i veïnes. Amb aquesta iniciativa, la formació republicana vol que l'Ajuntament liderat per Núria Marín es comprometi a actuar amb transparència, permeti estudiar i analitzar la documentació econòmica del Consell Esportiu, i poder fer un seguiment de la causa judicial, l'abast i les possibles responsabilitats que se'n derivin. El portaveu republicà i cap de l'oposició, Antoni Garcia, ha manifestat que “respectant la presumpció d'innocència, tenim l'obligació com a representants públics d'actuar amb la màxima transparència i rigor per defensar els interessos dels veïns i veïnes de l'Hospitalet”. En aquest sentit, el portaveu republicà ha anunciat que “per això demanarem també que l'Ajuntament de l'Hospitalet, de confirmar-se els delictes, es personi com a acusació particular per defensar l'interès públic”. Finalment, els republicans exigeixen a l’equip de govern socialista faci un exercici de transparència i que comparteixi la informació i documentació disponible amb els grups de l’oposició.


2015 | CNT MataróCNT Mataró\n2 juliol 2022 administracio Comments off\n¡¡¡ ANARQUISTES I CIUTADANS ; MANIFESTEU-VOS PER LA LLIBERTAT !!!\nA Sabadell aquest proper Divendres; els sindicats i col.lectius anarquistes de les comarques barcelonines, convoquem una mani de protesta i rebuig devant les arbitrarietats policials i judicials.\nAra farà un mes des que un jutge de l’imperi espanyol ordenà els seus cossos de S.C. una serie de detencions “a sac”, d’alguns ciutadans crítics amb el sistema político-económic que governa els nostres països. Els companys de Sabadell van veure com s’en portaven alguns, i al final, un dels detinguts de la CNT de Sabadell, està literalment” segrestat o el que és el mateix: privat del seu dret a la llibertat. Amb la aplicació, diuen, d’una llei antiterrorista que només fan us contra els ciutadans “molestos al seu sistema” . Mai contra els polítics, empresaris xoriços, i amics dels poderosos podrits.\nPer aixó us animem a anar Divendres i Dissabte a les manifestacions que siguin convocades pels diferents col.lectius anarquistes i llibertaris de Catalunya, a les vil.les i ciutats.\nSOLIDARITAT AMB ELS ANARQUISTES DETINGUTS A ESPANYA


Motor radial - Viquipèdia, l'enciclopèdia lliure\nUn motor radial o motor estrella és un tipus de disposició del motor de combustió interna, en la qual els cilindres van ubicats radialment respecte del cigonyal, formant una estrella com a la figura. Aquesta configuració va ser molt usada a aviació, sobretot en grans avions civils i militars, fins a l'aparició del motor de reacció.\nVista en tall d'un motor radial.\n3 Motors radials multiestrella\nEn aquest motor els pistons van connectats per un mecanisme de biela-manovella, diferent dels motors en línia. Un dels pistons està connectat a una biela més gran que les altres, anomenada biela principal, que al seu torn està connectada directament amb el cigonyal. Els altres pistons estan connectats a bieles més petites que estan connectades a la biela principal o biela mestra. El conjunt de pistons, biela mestra i bieles secundàries es coneix com a estrella. El nombre de pistons d'una estrella és generalment senar, ja que així l'ordre d'encesa minimitza les vibracions.\nEn els anys 1930 es va iniciar un debat tècnic per veure quin dels tipus de motors, radial, en línia o en V, era millor. Per la seva banda el radial presenta una gran relació potència/pes, senzillesa de funcionament, alta potència i torsió superior a les altres dues disposicions. No obstant això el motor en línia o en V, pot ser fabricat amb menor o igual cilindrada que un motor radial, i les seves prestacions només queden en desavantatge pel seu sistema de refredament. Per aquesta raó el debat només es va resoldre en el transcurs del temps, demostrant que sense importar la disposició el millor motor és aquell que supleix les necessitats per les quals va ser escollit. Els tres tipus de disposició van ser reemplaçats progressivament amb la massificació dels motors de cilindres horitzontalment oposats (refredats per aire) i l'aparició dels motors de reacció.\nEl motor radial va ser més popular en gran part a causa de la seva senzillesa, i moltes armadas el van usar per la seva fiabilitat (sobretot per a vols sobre grans superfícies desèrtiques o sobre aigua) i pel seu baix pes (ús en portaavions). Encara que els motors en línia ofereixin una àrea frontal més petita que radial, requereixen un sistema de refrigeració que es tradueix en més pes i complexitat, i a més generalment són més vulnerables en combat. Alguns avions caça de la segona guerra mundial, com el Supermarine Spitfire o el Messerschmitt Bf 109 van utilitzar motors en V, buscant una línia aerodinàmica més fina, en canvi l'Armada dels Estats Units va utilitzar per gairebé tots els seus avions el motor radial.\nFotografia de l'hèlice i el motor radial de babord d'un Douglas DC-3\nLa idea dels motors radials sorgeix a finals dels anys 1920 després de la Primera Guerra Mundial, durant la qual els avions estaven propulsats per motors rotatius. De certa manera, aquests motors tenien una disposició radial, ja que els seus cilindres se situaven al voltant d'una part central i estaven refredats per aire, però són rotatius perquè els cilindres giren al voltant d'un cigonyal, la qual cosa afavoreix el seu refredament però disminueix enormement la seva fiabilitat. Durant aquesta època és comú veure que algú encenia el motor d'un avió girant l'hèlix, ja que a diferència d'un motor en línia o en V que necessiten una arrencada per moure els components i iniciar el seu cicle operatiu, en moure l'hèlix d'un motor rotatiu s'està movent tot el sistema.\nDonada la tecnologia de l'època, era difícil la concepció de motors lleugers i eficients. Els motors rotatius tenien sovint errors de sobreescalfament, ja que havien de funcionar a màxima potència tot el temps, disminuint dràsticament la seva durabilitat i fiabilitat. L'únic mitjà de control que existia era apagar de vegades i després engegar durant el vol. Presentaven per això greus avaries com fatals fuites d'oli, temperatures superiors als 350 °C, i en conseqüència els avions s'incendiaven, incinerant als pilots o obligant-los a llançar-se al buit (sense paracaigudes, ja que apareixeria diversos anys més tard). Aquest tipus de successos va cobrar moltes vides.\nVa ser llavors quan l'Armada dels Estats Units va establir els paràmetres que regirien als motors refredats per aire, quan les seves investigacions van mostrar que aproximadament un 20% dels errors en els motors s'havia[Cal aclariment] del sistema de refredament líquid i que a més això redueix notòriament la relació pes/potència. Els paràmetres que va publicar l'Armada nord-americana per al desenvolupament d'aquests motors van ser els següents:\nMenor pes per cavall de potència produït pel motor.\nAlta eficiència de combustible.\nLa màxima fiabilitat possible.\nMajor resistència: Els motors de refrigeració líquida són més sensibles als danys de combat. Ja que petits danys de metralla poden causar la pèrdua de refrigerant i per tant la fallada del motor. Per contra un motor radial, de refrigeració per aire, segurament no patirà danys greus en les mateixes circumstàncies.\nManteniment més fàcil possible.\nFacilitat per a ser produït en massa.\nAquesta llista de requeriments afavoria la producció d'un motor refredat per aire, però semblava que res satisfeia completament aquestes exigències. Finalment, van avalar un contracte experimental a l'Aero-Engine Corporation de Charles Lawrance per al desenvolupament d'un motor radial de nou cilindres usant un disseny previ d'un radial de tres cilindres fet per Lawrance.\nD'aquesta manera neix el J-1, produït per Charles Lawrance sota contracte amb l'Armada nord-americana. Posteriorment la companyia d'aviació Wright va comprar l'empresa de Lawrance i el va contractar com a Enginyer en Cap, per la seva feina prometedor. D'aquesta manera el motor radial Wright Whirlwind J-5 va estar disponible en 1925.\nAquest mateix any, tres enginyers de la Wright, incloent-hi a Frederick Rentschler, van començar a desenvolupar el seu propi disseny de motor radial en una recent divisió d'una fàbrica d'eines que aviat cediria el seu nom a la història de l'aviació: Pratt & Whitney. El primer motor, el R-1340 Wasp va ser finalitzat en vigílies de Nadal de 1925 i l'any següent va obtenir importants comandes de l'Armada dels Estats Units, fent passos que la convertirien en la fabricant més gran de motors d'aviació de la història.\nAmbdues companyies van comptar amb una important influència en la història de l'aviació, carregada en aquells dies de múltiples canvis culturals com el transport de correu i passatgers, les exhibicions aèries i els rècords dels grans pioners de l'aviació. Va ser així com un Wright Whirlwind propulsar a Richard Byrd en el seu viatge d'anada i tornada al Pol Nord, en Wright Bellanca WB-2 que va batre el rècord d'economia de combustible en volar 51 hores sense proveir, amb la qual cosa aquest motor es va convertir en ideal per batre marques, l'aviador Charles Lindbergh, en no poder comprar un Wright Bellanca, va emprendre el seu famós encreuament de l'Atlàntic el 1927 a bord del cèlebre Ryan "Spirit of Saint Louis nip" (nip: New York to Paris ), propulsat també per un Wright Whirlwind J-5. Aquesta companyia va estar al capdavant del desenvolupament dels motors radials, aportant innovacions importants que permetien augmentar la potència, reduir vibracions i incrementar la seva eficiència.\nNo obstant això Pratt & Whitney no es va quedar enrere: el seu motor R-1340 Wasp va donar inici a la massificació de la producció de motors radials des de la seva aparició, i juntament amb el posterior R-1680 Hornet (que perdria el seu èxit ràpidament) van marcar una fita en l'aviació. Amb el Wasp van succeir fets interessants, com el primer vol transatlàntic fet per una dona, l'aviadora Amelia Earhart, i va ser el motor escollit per propulsar el conegut Lockheed Vega de la pilot, així com el seu Lockheed L-10 Electra. Pratt & Whitney també és responsable de la creació del motor més venut de tots els temps, l'R-1830 Twin Wasp de doble biela mestra i 14 cilindres, que entre molts avions cèlebres propulsa el Douglas DC-3. La varietat de plantes motrius construïda per P & W van fer que aquesta companyia i els seus productes arribessin a tot tipus d'aeronaus durant una mica més de trenta-cinc anys, i la seva producció va cessar el 1960 amb l'arribada del motor de reacció.\nMotors radials multiestrellaModifica\nOriginalment els motors radials tenen un sol banc o estrella de cilindres, però en afegir pistons es fa necessària l'existència de més estrelles. Molts no excedeixen de dues estrelles, però el motor radial més gran construït en massa, el Pratt & Whitney Wasp Major, va tenir 28 cilindres disposats a 4 estrelles, motor que va ser usat per diversos avions durant el període posterior a la Segona Guerra Mundial. L'URSS va construir un nombre limitat de motors dièsel de vaixell, Zvezda, de 42 cilindres i set estrelles, un diàmetre de 160 mm, 143.500 cm³ generant una potència de 4.500 kW (6.000 CV) a 2.500 rpm.\nCom a primer avantatge, hi ha la seva gran àrea frontal, ja que el refredament del motor es fa usant aire d'impacte, producte del desplaçament, a diferència dels motors en línia, en "V "oa" W "que necessiten un sistema de refredament amb líquid, el qual implica més pes. Per tant, els motors refredats per aire tenen una major relació pes/potència que els motors refredats per líquid\nCom que no utilitzar el sistema de refrigeració per líquid, la construcció i manteniment es facilita en comparació amb els motors en línia, en "V" o en "W".\nLa quantitat de peces requerides per a l'acoblament és menor, la qual cosa incrementa la fiabilitat, ja que a major nombre de peces més gran és la possibilitat que passi alguna fallada en un sistema.\nLa seva simplicitat el fa més fiable i menys sensible als danys en combat, atès que els impactes de bala d'altres avions podien perforar i danyar alguns cilindres sense comprometre seriosament el seu funcionament, mentre que en motors refredats per líquid les bales produïen fuites en el sistema de refrigeració, fonent el motor immediatament.\nEls desavantatges més importants es relacionen amb la seva gran àrea frontal, que produeix una gran resistència en comparació amb els altres tipus de motors que permeten coeficients aerodinàmics més petits.\nQuan el flux d'aire augmenta (especialment en el descens) el motor es refreda per sota de la seva temperatura de funcionament, o augmenta la diferència entre la seva temperatura i la temperatura ambient, la qual cosa constitueix una fallada comunament coneguda com a "xoc tèrmic", en el qual els cilindres pateixen fractures que els danyen parcialment o completament. Per evitar aquest error, els pilots estan capacitats per controlar la potència de tal manera que no disminueixi gaire, i intentar mantenir la barreja d'aire i combustible ben regulada, també el pilot pot variar la temperatura (en rangs molt petits) controlant l'obertura d'aletes externes de ventilació o persianes (en anglès Cowl Flaps), les quals se situen a la tapa protectora del motor i l'envolten just darrere de la part frontal. També cal evitar descensos bruscos.\nSi es vol utilitzar sobrealimentació amb aquest tipus de motor, l'aire comprimit, després de passar pel compressor o turbina, ha de ser portat a cada un dels cilindres, mentre que en el motor en línia, en V o en W, cal només un conducte per al bloc sencer.\nLa bona relació pes/potència d'aquests motors disminueix a mesura que es redueix la grandària, per la qual cosa no és rendible fer un motor radial de cilindrades petites, i per això aeronaus lleugeres que no van usar el motor radial generalment portaven un motor en línia o un motor de cilindres horitzontalment oposats. Aquesta última disposició se segueix usant avui en dia gairebé de forma exclusiva per aeronaus noves, i comparteix significatives similituds amb els motors radials.\nTot i que el motor radial no és usat massivament, actualment hi ha tres companyies que el construeixen. Iván Vedeneyev produeix variants del motor M-14 sobre un disseny original AI-14 d'Alexander Ivchenko que data de 1950. Vedeneyev agregar un turbo, de manera que s'aconsegueixen potències superiors i major rendiment. Hi ha una variant, la M 14V, per helicòpters i una versió que lliura 400 HP dissenyada originalment per al Su-31. Versions d'aquest motor són usades per alguns avions acrobàtics, Iàkovlev com el Iak-52, i els Sukhoi Su-26 i Su-29. La companyia australiana Hemeroteca Engineering produeix motors de 7 cilindres i 110 CV, i de 9 cilindres i 150 CV. Technopower produeix motors miniatura per aeromodels.\n↑ Thurston, David B. The World's Most Significant and Magnificent Aircraft: Evolution of the Modern Airplane. SAE, 2000, p. 155. ISBN 0-7680-0537-X.\n20Boletines% 202001/motor-radial.htm Motors Radials\nHistory, pàgina web dedicada a la història de l'aviació (anglès)\nHistory, pàgina web dedicada a la història dels motors (anglès)\nObtingut de «https://ca.wikipedia.org/w/index.php?title=Motor_radial&oldid=25943647»


El servei d’atenció domiciliària ja atén el 2% dels majors de 65 anys | BonDia Diari digital d'Andorra.\nLa Comissió Nacional de Benestar Social va mantenir ahir la segona reunió.\nDc., 14/02/2018 - 03:55\nEl servei d’atenció domiciliària ja atén el 2% dels majors de 65 anys\nVuit mesos després del traspàs del servei d’atenció a domicili (SAD) dels comuns i el SAAS al Govern, el volum d’usuaris ha crescut de forma “exponencial”, segons va explicar el ministre d’Afers Socials, Justícia i Interior, Xavier Espot. Si al juliol hi havia 167 persones ateses ara en són 223, fet que suposa 56 casos nous. Espot va remarcar que un increment d’usuaris del 30% en un període tan curt “és una xifra que supera de llarg les nostres expectatives”. A més, va indicar que si es continua amb aquesta dinàmica es podrà aconseguir en un termini “raonable” el llindar del 3,5% de la població de més de 65 anys atesa a través del servei d’atenció domiciliària que estableix la Llei de serveis socials i sociosanitaris. El ministre calcula que, en aquests moments, el SAD atén aproximadament un 2% de les persones d’aquesta franja d’edat.\nEl principal motiu que explica aquest augment d’usuaris és el fet que el servei d’atenció a domicili té ara un “abast més ampli”. Així, l’atenció s’ofereix de set del matí a deu del vespre, però també hi ha un servei nocturn, de les deu a les dotze de la nit, per enllitar les persones que ho necessiten. A més, es dona atenció els caps de setmana. Això ha permès que persones que abans recorrien a l’internament en residències ara optin per romandre més temps a casa.\nEspot, que va fer aquestes declaracions en el marc de la segona reunió de la Comissió Nacional de Benestar Social, va assegurar que fins avui s’ha pogut fer front a aquests nous usuaris amb el mateix personal (es tracta d’un equip format per 33 treballadores comunitàries), ja que el fet d’estar centralitzat permet que sigui més eficient. Tot i això, el ministre és consicent que si es mantenen els creixements registrats en els darrers mesos serà difícil conservar les garanties de qualitat. Arribats a aquest punt, caldrà valorar si s’incorpora nou personal o si s’externalitza a través d’empreses privades en casos concrets.\nEn la reunió d’ahir també es va donar a conèixer una enquesta de satisfacció dels usuaris per verificar si el traspàs s’havia fet de forma “gens traumàtica”. El resultat indica que el 65% de les persones ateses diuen que el nou SAD és excel·lent (146 usuaris), mentre que els que consideren que és bo sumats als que el troben excel·lent representarien un 90%. Només dues persones consideren que és acceptable i 25 no van contestar l’enquesta. El ministre d’Afers Socials, Justícia i Interior va remarcar que aquest traspàs satisfactori és resultat de la bona cooperació entre administracions i l’ajuda que han prestat els comuns en tot el procés.\nAposta per enllestir el sistema d’inspecció de les guarderies, que es controlaran aquest 2018\nLa Comissió Nacional de Benestar Social treballa per tancar el sistema d’inspecció de les guarderies amb una metodologia unificada i global durant aquest 2018. Es tractarà d’inspeccions amb preavís i s’analitzaran els recursos humans, les instal·lacions, els plans pedagògics, el menjar o la ràtio de professionals, entre d’altres. Així es vol enllestir el treball iniciat en el passat i la previsió és inspeccionar durant aquest any la trentena de guarderies que hi ha al país, tant de titularitat pública com privada.\nAquests controls, que es duran a terme sota la normativa vigent, permetran determinar l’estat de la situació i les necessitats reals dels usuaris. Espot va remarcar que a partir d’aquí es pot plantejar una modificació de la normativa. El ministre creu que és molt possible que s’hagi de dur a terme aquesta adaptació, tenint en compte que la llei de guarderies i el reglament són dels anys 90 i, per tant, “requereixen d’una revisió profunda”. Aquestes inspeccions les farà el ministeri d’Afers Socials tot i que el servei és de titularitat comunal. Espot va explicar que s’ha optat per començar la inspecció dels serveis socials i sociosanitaris per les guarderies perquè ja hi havia un sistema implantat, que caldrà reformular, i també perquè és un servei molt sensible, molt descentralitzat, i que es presta des de la vessant pública i la privada. Un cop establerts els requeriments bàsics que han de complir les guarderies s’abordarà el debat sobre la unificació dels preus públics. El ministre es va mostrar convençut que aquesta és una voluntat de totes les parts.\nEl CE Andratx, el rival ‘copero’\nEls germans Casal, a l’SkyMasters de Limone


9.AQUESTA SETMANA US PROPOSEM | Escola Pla de l'Ametller\nJa arribem a la recta final d’aquest curs tan estrany. S’acosta l’estiu, el bon temps i les ganes de sortir a passejar i jugar. I per sort, ara ja ho podem fer amb una mica més de tranquil·litat. Per això, aquesta setmana us proposem unes activitats molt divertides on l’element protagonista és l’aigua.\nAquesta setmana us proposem jugar a bitlles i que pesqueu taps a la piscina, la banyera o a qualsevol galleda. A més a més, us animem a fer circuits d’aigua amb materials reciclats i que creeu joguines de gel. De segur que us ho passeu d’allò més bé mentre combatiu la calor\nI amb el vídeo, aquesta setmana, totes les mestres d’educació infantil us volem donar una sorpresa. Esperem que us agradi molt!!


SOM DE PÍCNIC: Àrea de picnic Font de l'Andino, Bagà, Berguedà\nTambé s'hi pot arribar en cotxe per una pista forestal que s'agafa des d'un carrer que està a l'esquerra del final del carrer Vilnya Vella, però no és un espai molt gran, si hi possem els cotxes ens quedem sense espai per jugar.\nAl bloc hi ha 6 àrees de pícnic més de Bagà:\nJosep Balius Planellas 5 de setembre de 2016 a les 8:54\nHola Marta, bon reportatge, mira que hi vaig de vegades per allà i aquest lloc el desconeixia, me'l apunto per si un dia vaig per aquell varal o els altres estan plens. Gracies per la teva tasca, una abraçada i endavant.\nMarta Dachs 6 de setembre de 2016 a les 7:31\nMoltes gràcies Josep. És que Bagà deu tenir el rècord de zones de pícnic en una mateixa població... Nosaltres n'hem visitat 7 i encara ens en falten. A aquesta si no t'ho diuen no la coneixes perquè no queda gens a la vista.\nDaniel Llorca García 5 de setembre de 2016 a les 19:54\nMolt bon reportatge Marta ; )\nÀrea de pícnic Parc del Pinell, Tremp, Pallars Jus...


Carminho Archives - Èxit21\nPablo Alborán a Barcelona\nPublicat a 15 de October de 2013 per Sònia Ripoll\nAquest guapo malagueny està fent la gira “Tanto 2013”. Abans d’arribar a Barcelona ha estat a Saragossa per les Festes del Pilar. Encara que ha estat a diferents llocs, ja tocava passar per Barcelona. Què dir del concert?… Continuar llegint\nCategoria: Opinió Tags: Carminho, Pablo Alborán\n“Alboranista” al vuitanta per cent\nPublicat a 25 de January de 2013 per Sònia Ripoll\nSegurament sabeu qui és el que canta “Solamente tu” i s’ha fet famós. Doncs sí, és el Pablo Alborán. Aquest malagueny de vint i tres anys ens ha captivat i no tan sols per la seva música sinó… Continuar llegint\nCategoria: Opinió Tags: Carminho, Diana Navarro, Estrella Morente, música, Pablo Alborán, pop\nLA INTEGRACIÓ SOCIAL PER LLEI\nUna assemblea per deslligar la dignitat\nAmb el Barça va topar el Getafe\n(Español) AMOR CON ROSAS BLANCAS\nEntrades anteriors Selecciona el mes febrer 2020 gener 2020 desembre 2019 novembre 2019 octubre 2019 setembre 2019 juliol 2019 juny 2019 maig 2019 abril 2019 març 2019 febrer 2019 gener 2019 desembre 2018 novembre 2018 octubre 2018 setembre 2018 agost 2018 juliol 2018 juny 2018 maig 2018 abril 2018 març 2018 febrer 2018 gener 2018 desembre 2017 novembre 2017 octubre 2017 setembre 2017 agost 2017 juliol 2017 juny 2017 maig 2017 abril 2017 març 2017 febrer 2017 gener 2017 desembre 2016 novembre 2016 octubre 2016 setembre 2016 agost 2016 juliol 2016 juny 2016 maig 2016 abril 2016 març 2016 febrer 2016 gener 2016 desembre 2015 novembre 2015 octubre 2015 setembre 2015 juliol 2015 juny 2015 maig 2015 abril 2015 març 2015 febrer 2015 gener 2015 desembre 2014 novembre 2014 octubre 2014 setembre 2014 agost 2014 juliol 2014 juny 2014 maig 2014 abril 2014 març 2014 febrer 2014 gener 2014 desembre 2013 novembre 2013 octubre 2013 setembre 2013 juliol 2013 juny 2013 maig 2013 abril 2013 març 2013 febrer 2013 gener 2013 desembre 2012 novembre 2012 octubre 2012 setembre 2012 juliol 2012 juny 2012 maig 2012 abril 2012 març 2012 febrer 2012 gener 2012 novembre 2011 octubre 2011 setembre 2011 agost 2011 juliol 2011 juny 2011\nCantautors imprescindibles a la teva llista d’Spotify 7.787 visites\nEquip de redacció 5.303 visites\nLes meves vacances d’estiu 3.291 visites\nQuè és ÈXIT21? 3.250 visites\nCarmen en Una escola molt acollidora\nJuli en Una escola molt acollidora\nQuim Bosch en Els Blaus, un centenari molt emotiu\nPilar en Beatriz Ruiz: “Les meves poesies mai paren”\nLowell Lewis en El Centre Mèdic Barcelona Down compleix 30 anys


El BAXI Manresa rep la visita d'un Burgos instal·lat en la cla... | BAXI Manresa\nL'equip de Joan Peñarroya és cinquè a la Lliga Endesa i està fent una gran temporada, títol europeu inclòs. Els del Bages no podran comptar encara amb Báez, Janning i Guillem Jou.\nDivendres 29 de Gener de 2021 a les 16:41\nArriba al Nou Congost un equip que està creixent i és ja entre els millors de la lliga. L'Hereda San Pablo Burgos és cinquè a la Lliga Endesa, amb 14 victòries. A les seves files, vells coneguts i un mite del Nou Congost a la banqueta. L'equip local encara està debilitat per les baixes de Báez, Janning i Jou.\nEl BAXI Manresa és un equip que s'ha entestat en mantenir un equilibri en el seu balanç. Porta tota la lliga amb victòries i les derrotes a parts iguals, i a Múrcia va guanyar per desena vegada per seguir anivellat. Un èxit que intentarà allargar ara amb la visita d'un equip que és ja entre la classe alta de la competició, i amb la dificultat que afegeixen les lesions.\nPer la seva banda, l'Hereda San Pablo Burgos arriba en un moment dolç. Aquest dimecres guanyava a la pista del Happy Casa Brindisi en competició europea, i ha guanyat 6 dels darrers 7 partits del campionat. No podrà comptar amb el base -ex-jugador manresà- Alex Renfroe, mentre que Horton també és dubte. Sí que tornaran al Nou Congost Jordan Sakho, Alex Barrera, i el tècnic Joan Peñarroya.\nPedro Martínez deia en la roda de premsa d'aquest divendres que «estem animats per la darrera victòria, però és un nou partit i hem d'estar centrats amb el que ve; juguem contra un equip 'top' de la lliga, i la realitat és que contra els primers equips només hem pogut guanyar la Penya, i vam perdre de forma clara fa un mes a Burgos; hem d'intentar donar el nostre màxim per competir, aquest és el primer objectiu».\nLa crònica31 Gener 2021


«Esport per a tothom» és un programa de la Direcció Insular d’Esports del Departament de Cultura, Patrimoni i Esport del Consell de Mallorca, creat per potenciar i per fomentar la pràctica de l’exercici físic en l’àmbit familiar i oferir un ventall ampli d’opcions per a totes les edats. Aquest programa s’estructura en quatre blocs:\nBloc 1. Activitats físiques per a adults\nLes activitats estan dissenyades perquè hi puguin participar persones adultes, que tenguin bona salut i ganes d’activar-se. Algunes de les activitats són zumba, entrenament en circuit, cursa d’orientació, gimnàstica hipopressiva…\nBloc 2. Xerrades formatives per a adults\nAquestes xerrades s’adrecen a les persones interessades en la matèria, com per exemple mares, pares, educadors, associacions escolars, club i tècnics esportius. Podem destacar, entre d’altres xerrades: hàbits de vida saludable, valors esportius i emocions.\nFull de petició d'activitats\nFull de petició de xerrades\nBloc 3. Esport amb família\nConsisteix en dur a terme activitats esportives en família i, així, gaudir plegats de la natura i de l’esport. Algunes són senderisme en família, marxa nòrdica, jornades d’aventura i jornades esportives familiars.\nBloc 4. Promoció esportiva municipal\nUn conjunt d’activitats esportives, lúdiques i recreatives dissenyades amb l’objectiu de facilitar el desenvolupament dels infants i dels joves com a esportistes i com a persones, d’una forma educativa, entretinguda i divertida. Vegeu el catàleg\nFull de petició


Orde Cistercenc de l'Estricta Observança - Viquipèdia, l'enciclopèdia lliure\n(S'ha redirigit des de: Orde cistercenc de l'estreta observança)\nEscut dels trapencs, el mateix que l'Orde del Cister\nOrdo Cisterciensis Strictioris Observantiæ\nCistercencs Trapencs, Cistercencs reformats de La Trapa, Orde de la Trapa; Orde dels Cistercencs Reformats de Notre-Dame de la Trappe\nTúnica blanca, escapulari negre, cinyell de cuir\nCistercium mater nostra ("Cister, mare nostra", el mateix lema que el Cister)\nVida contemplativa, en comunitat, amb èmfasi en l'ascetisme i el treball manual, sobretot agrícola\n1791, Valsainte (Valais, Suïssa) per Augustin de Lestrange, a partir de la reforma iniciada per Armand Jean de Rancé en 1662 a l'Abadia de Notre-Dame de la Trappe (Soligny, Baixa Normandia); en 1892, a Roma, Lleó XIII uneix les tres branques trapenques i formen l'Orde dels Cistercencs Reformats de Notre-Dame de la Trappe, des de 1902: Orde Cistercenc de l'Estricta Observança\nCarta charitatis, 1118; constitucions pròpies\nSant Bernat de Claravall, Sant Benet de Núrsia\nÉs una reforma de l'Orde del Cister; Monges Trapenques\nNotre-Dame-de-la-Trape (Soligny-la-Trappe, Baixa Normandia), 1662\nOrval, Chimay (Bèlgica), San Bartolomeo de Buonsollazzo (1704), Santa Susana (Maella, 1796), Lulworth (Anglaterra), Darfeld (Westfàlia), Cîteaux (1899), Abazzia delle Tre Fontane (Roma), S. María de La Oliva (Navarra), Sobrado de los Monjes\nMallorca, Alella (1904-1923, monges); Santa Maria de Gratia Dei (Benaguasil, monges)\nsant Rafael Arnáiz Barón, Thomas Merton\n1.1 Reforma cistercenca de La Trappe\n1.1.1 Arribada a Espanya\n1.2 Constitució de l'orde\nDes de mitjan segle XII, l'Orde del Cister havia anat allunyant-se de l'ideal primitiu, acceptant altres ingressos que els originats pel treball dels monjos. Arran de fets com les epidèmies de la Pesta negra o la Guerra dels Cent Anys, que van portar a la pèrdua de gran nombre de monjos i monestirs, l'observança de la regla a les comunitats s'havia relaxat, i el relaxament s'havia incrementat a partir del segle XV amb la generalització dels abats comandataris.\nCap al 1604, l'orde conegué alguns moviments reformadors, com el d'Octave Arnolfini des de l'abadia de La Charmoye (Châlons-sur-Marne), al que s'incorporen cases com Clairvaux i Châtillon (1605). El mateix 1605, l'abat Bernard de Montgaillard començar una reforma observant a l'abadia d'Orval, que també guanya adeptes en altres monestirs de França. Des de 1618, la reforma es generalitza, tot i que moltes abadies continuaven hostils a la reforma, i les comunitats reformades es divideixen en dues tendències majoritàries, sempre basades en l'observança rigorosa de la Regla de Sant Benet i les constitucions originals de l'orde cistercenc: l'estricta observança i la comuna observança.\nBernard de Give, monjo trapenc\nRafael Arnáiz, monjo trapenc canonitzat\nNovici trapenc, amb l'escapulari blanc\nAbadia de la Grande Trappe de Soligny-la-Trappe, casa mare de l'orde\nReforma cistercenca de La TrappeModifica\nEn la línia observant, Armand Jean de Rancé comença a l'Abadia de La Trappe, a Soligny (Baixa Normandia), a restaurar l'espiritualitat i observança primitives, a partir de 1662, amb la idea de tornar a l'ideal monàstic original, a la simplicitat i austeritat de la vida cistercenca, basada en l'ascetisme, el treball manual, preferentment agrícola, i la pregària. S'endurien, per tant, aspectes disciplinaris com els dejunis, amb abstinència absoluta de carn, el silenci o el conreu de la humilitat, fins al punt de desestimar l'estudi i el treball intel·lectual per evitar que el monjo se'n pogués sentir orgullós.\nLa reforma de La Trappe fou aprovada per un breu papal del 2 d'agost de 1677 i un altre del 23 de maig de 1678. Tingué èxit i molts monjos demanaren de formar-ne part, però Rancé no volia fundar altres abadies; per això, altre abadies s'hi adheriren, modificant les constitucions i refent-les segons el model de La Trappe: Sept-Fons, Orval, Tamié... És forà, tot i que eren independents entre si i sempre dependents jurídicament de l'abadia de Cîteaux, casa mare de l'Orde del Cister, un conjunt d'abadies amb una disciplina comuna, una mena de congregació monàstica informal.\nEl 1704, convidats per Cosme III de Mèdici, Jacques de la Cour, nou abat de La Trappe, envià a la Toscana monjos que s'establiren a San Bartolomeo de Buonsollazzo, abadia que després fundà la de Casamari (1717).\nLa Revolució francesa conduí al tancament de tots els monestirs i la supressió de l'orde a França. Abans, però, el mestre de novicis de La Trappe, Augustin de Lestrange, va organitzar la marxa de part dels monjos a Suïssa, al cantó de Friburg: l'autorització per instal·lar-s'hi data del març de 1791. Exiliats, els monjos i monges de diverses comunitats reformades arribaren clandestinament a Suïssa l'1 de juny del mateix any; s'agruparen i foren coneguts, perquè el nucli més nombròs procedia de La Trappe, com a trapencs. Els monjos s'instal·laren a l'antiga cartoxia de La Valsainte, que s'erigí en abadia el 1794, i les monges a Sembrancher. La guerra i les seves conseqüències els obligaren a marxar a diversos llocs de Suïssa, amenaçada d'invasió per França, i d'altres llocs de l'Europa Central i Rússia (1798), i des de Suïssa, s'enviaren monjos a fundar altres abadies. Així, se fundaren monestirs diversos com les abadies de Westmalle (Bèlgica), Lulworth (Anglaterra), Darfeld (Westfàlia), Santa Susana (Maella, Aragó)... També arribaren als Estats Units i Canadà.\nTornaren a França en 1805 i fundaren l'abadia de Grosbois i la de Colle del Monginevro, però en 1811 tornaren a ésser prohibits a tot l'Imperi napoleònic. Només restaren obertes les abadies de Lulworth, Mallorca i Betfade (Estats Units). Només pogueren tornar a França després de l'abdicació de Napoleó I en 1815.\nArribada a EspanyaModifica\nDes de Friburg, els monjos cercaren altres llocs on establir-se: dos en foren enviats en 1793 a Carles IV d'Espanya perquè els concedís de fundar un monestir en algun lloc dels seus territoris. Arribaren a Barcelona i, passant per Santes Creus i Santa Fe (Saragossa), anaren a Madrid, on sol·licitaren terres per establir-s'hi al rei. Aquest els donà la granja anomenada de Santa Inés, a Múrcia. Foren enviats deu monjos en 1794, però la terra concedida fou objecte de litigis i es quedaren al convent franciscà de Reus i després al monestir de Poblet. Finalment, els fou concedit un terreny prop de Maella i Fabara, on el gener de 1796 s'instal·laren els deu monjos.\nConstitució de l'ordeModifica\nEn 1836, una congregació belga se separà de la francesa; en 1847, l'abadia de Sept-Fons formà una segona congregació francesa. La Santa Seu demanà a les diverses congregacions que s'unissin en una de sola en 1892, cosa que feren prenent el nom d'Orde dels Cistercencs Reformats de Notre-Dame de la Trappe i elegint un abat general. Això equivalia, de fet, a una separació jurídica de l'Orde del Cister: són, des de llavors, dos ordes cistercencs que comparteixen regla i idearis.\nEn 1899, l'orde reformada va adquirir l'abandonada Abadia de Cîteaux i hi formà una comunitat; a l'abadia de La Trappe s'instal·là la casa mare del nou orde, que prengué el nom d'Orde Cistercenc de l'Estricta Observança el 30 de juliol de 1902.\nNova abadia d'Orval\nPriorat de Santa Susana de Maella, primer establiment espanyol\nCerveseria a l'abadia de Notre-Dame de Saint-Remy, Rochefort\nEls trapencs fan vida purament contemplativa, combinada amb el treball manual, però sense activitat d'apostolat. Destaca el conreu de l'agricultura i indústries derivades, com la producció d'oli, vi i, sobretot, cervesa (les reconegudes cerveses trapenques). L'espiritualitat trapenca és la mateixa que la cistercenca, basada en la Bíblia, la Regla de Sant Benet i els escrits dels pares del monaquisme: Basili el Gran, Joan Cassià i els Pares del Desert, com també la dels grans autors cistercencs: Bernat de Claravall o Guillaume de Saint-Thierry. L'objectiu primer del trapenc és la cerca de Déu, el "Quaerere Deum" benedictí. Combina el cenobitisme benedictí (el rés de l'ofici diví, la lectura de la Bíblia, la pregària i el treball) amb un component més ascètic: es valora el treball manual feixuc, el silenci, el retir del món, la penitència (dejunis, etc.) i la humilitat i la renúncia a un mateix.\nAl final de 2006, l'orde trapenc compta amb 2.184 monjos i 1.883 monges, en 98 i 66 monestirs (anomenats "trapes"), respectivament. N'hi ha monestirs a Europa (Àustria, Bèlgica, Bòsnia, Txèquia, Dinamarca, França, Alemanya, Irlanda, Itàlia, Països Baixos, Regne Unit, Espanya), a Amèrica (Argentina, Brasil, Canadà, Xile, República Dominicana, Equador, Mèxic, Estats Units, Veneçuela), Àfrica (Angola, Benín, Camerun, Congo, Madagascar, Marroc, Nigèria, Ruanda, Uganda), Àsia (Filipines, Japó, Hong Kong, Índia, Indonèsia, Israel, Taiwan) i Oceania (Austràlia, Nova Zelanda). L'abat general, elegit de per vida fins que fa setanta-cinc anys, viu a l'Abadia delle Tre Fontane de Roma.\nA Wikimedia Commons hi ha contingut multimèdia relatiu a: Orde Cistercenc de l'Estricta Observança\nObtingut de «https://ca.wikipedia.org/w/index.php?title=Orde_Cistercenc_de_l%27Estricta_Observança&oldid=23419939»\nDarrera modificació: 4 maig 2020 a les 10:13\nLa pàgina va ser modificada per darrera vegada el 4 maig 2020 a les 10:13.


El Gran dia de Girona, avui al 33 | Història! Bloc de Genís Barnosell\n← El museu Darder (1)\nEl Museu Darder (2) →\nEl 19 de setembre de 1809 l’exèrcit imperial francès va llençar un gran assalt d’infanteria contra la ciutat de Girona. Sobre aquests fets, Ramon Martí i Alsina va elaborar una pintura de dimensions colossals.\nAvui dimecres, el programa de divulgació científica QuèQuiCom del canal 33 dedica la seva emissió al quadre de Ramon Martí i Alsina i als fets que representa.\nRamon Martí i Alsina, El Gran dia de Girona, detall del poble\nCom vaig explicar en aquest mateix bloc,\nEl setembre de 1809 feia poc més de 4 mesos que les tropes imperials, uns 35.000 homes, havien arribat a les envistes de Girona. El 5 de maig havien iniciat el seu desplegament per envoltar la ciutat i el 6 de juny havien iniciat l’excavació de trinxeres. Una part d’aquest exèrcit, entre 14.000 i 17.000 homes, sota el comandament del general Verdier, va ser l’encarregat de bombardejar i preparar l’assalt, començant per el fort de Montjuïc, situat al nord de la ciutat. La resta, sota el comandament del general Saint-Cyr, superior al mateix temps de Verdier, havia d’impedir que la ciutat rebés reforços i netejar el seu hinterland de les nombroses partides insurgents que s’hi movien. La nit del 7 al 8 de juliol, Verdier assaltà Montjuïc però fracassà a costa de prop de 1.000 baixes. Montjuïc no caigué fins un mes més tard, quan els seus defensors ja l’havien abandonat. En el mes següent, la ciutat rebé reforços i fins i tot entre el 31 d’agost i el 2 de setembre els francesos temeren un assalt general contra les seves trinxeres, que no va arribar a produir-se.\nAmo de Montjuïc, tanmateix, l’exèrcit imperial pogué bombardejar a plaer la ciutat, i a mitjans de setembre les muralles de Girona presentaven quatre bretxes importants -o sigui, llocs en què les muralles havien estat parcialment enderrocades i on les tropes enemigues podien intentar un assalt. Aquest assalt es produiria el 19 de setembre però fou constituí un nou fracàs i, en canvi, fou molt ràpidament aixecat a la categoria de mite per part, primer, dels defensors i, després, dels seus panegírics posteriors. Així, el coronel Blas de Fournas, que fou un dels oficials defensors de Girona, podrà escriure en el seu Diario del sitio de Gerona del año 1809, redactat a la primera meitat del segle XIX, que el 19 de setembre era esmentat habitualment com “el gran dia de Girona”. És aquest 19 de setembre de 1809, doncs, el que Ramon Martí Alsina va voler recordar amb el seu enorme quadre “El Gran dia de Girona”. Tanmateix, la mitificació del dia va córrer paral·lel a l’arraconament de les seves descripcions més fiables, fins al punt de desdibuixar elements claus de la jornada com és ben evident en l’obra d’Emili Grahit.\nEl quadre de Martí i Alsina és un quadre eminentment simbòlic que inclou tots els elements del mite dels setges(i +): la idea que Girona era indefensable, que el poble i l’exèrcit van formar una unitat indissoluble i que només el seu comportament extraordinàriament heroic va aconseguir de resistir al millor exèrcit del món en una ciutat gens preparada. Tots aquests elements, que tenim per a ben comuns són, com he dit, mítics, i no responen a la realitat.\nTrobareu l’explicació completa aquí, i un seguiment del procés de restauració i trasllat a Girona aquí.\nAquesta entrada s'ha publicat en Entrevistes i col·laboracions, Televisió i etiquetada amb Guerra del Francès, Setges de Girona. Afegiu a les adreces d'interès l'enllaç permanent.